Lolát folyamatosan kritizálják
A fiatal énekesnőt gyakran megszólják az öltözködése miatt.
Lola sapkamániája közismert, gyakran jelenik meg a legkülönfélébb fejfedőkben. Kiderült, hogy az énekesnőt gyakran támadják ártatlan mániája miatt. Lola nem érti, miért ez a nagy ellenségeskedés. Szerinte a sapkákat és a fejfedőket már nem csak az utcán viselik az emberek. Ugyanúgy lehet kiegészítő, mint egy sál vagy egy ékszer, sőt a színpadi öltözék részét is képezheti.

„Az egyetemen egy négyszáz fős teremben, a hátsó sorban ültem, sapkában, és rám szóltak, hogy vegyem le. A minap pedig a barátaim egy házibulin szóltak meg miatta.”

Talán még ennél is megdöbbentőbb, hogy fellépések után is kötöttek már bele a külsejébe. Őrült ruháit nagyon szeretik a fiatalok, egy anyuka mégis letorkollta:
„Kérdőre vont, hogy mégis mit képzelek magamról, és hogyan állhatok így a közönség elé. Meg sem tudtam mukkanni!” – mondta a fiatal énekesnő.